Пүрэвийн Бираабазар

Пүрэвийн Бираабазар нь Бүгд Найрамдах Монгол Ард Улсын хөдөлмөрийн баатар цолтой хүн юм.

Намтар
Пүрэвийн Бираабазар нь 1945 онд Завхан аймгийн Их-Уул сумын хуучнаар II баг, Цэцэрлэгийн дээд Цагаан хонх гэдэг газар малчин ард Пүрэвийн III хүү болон мэндэлжээ. 

1957-1961 онд сумандаа бага сургууль дүүргээд Тосонцэнгэлийн Мод боловсруулах комбинатын харьяа Мод бэлтгэлийн аж ахуйд нормчин, хөрөөчнөөр ажиллаж байсан. 

1962 он тракторчны курс төгсөж тракторчин болжээ. Улмаар цагаалгын тракторчин, ачигчийн тракторын оператороор ажиллажээ.

1976 он хүртэл ажиллахдаа Тосонцэнгэл хотын хөдөлмөрийн аваргаар шалгарч байв.

1976 онд Эрдэнэт хотын харьяа Хялганатын Мод бэлтгэлийн аж ахуйд ачигч тракторын оператороор ажиллах болсон байна.

Гавьяа шагнал

 VI, VII, VIII таван жилийн гавшгайч, 
 ЗХУ-ын XI таван жилийн гавшгайчаар шалгарч байсан
 5 удаа улсын хөдөлмөрийн аварга, 
 5 удаа Эрдэнэт хотын хөдөлмөрийн аварга, 
 10 удаа үйлдвэр аж ахуйн хөдөлмөрийн аваргаар шалгарсан. 
 Алтангадас одон 
 БНМАУ-ын Хөдөлмөрийн баатар  /1991/
 МҮЭ, Ой модны аж үйлвэрийн яамны дээд шагналууд, хүртэж байжээ.

Ангилал:1945 онд төрсөн
Ангилал:Монгол улсын хөдөлмөрийн баатар
Ангилал:Их-Уулын (Завхан) хүн